SABUY รุกหนัก “สินทรัพย์ดิจิตอล” จ่อปล่อย 2 โทเคน พ.ค.นี้
SABUY รุกหนักธุรกิจ “สินทรัพย์ดิจิตอล” จ่อปล่อย 2 โทเคน “SPEEDKUB-FIIT TOKEN” พ.ค.นี้ รองรับเทคโนโลยี Web 3.0 เสริมความแข็งแกร่ง Ecosystem ผละกดันธุรกิจเติบโต
SABUY รุกหนักธุรกิจ “สินทรัพย์ดิจิตอล” จ่อปล่อย 2 โทเคน “SPEEDKUB-FIIT TOKEN” พ.ค.นี้ รองรับเทคโนโลยี Web 3.0 เสริมความแข็งแกร่ง Ecosystem
22 มี.ค. 2565

นายวิรัช มรกตกาล ประธานเจ้าหน้าที่บริหาร สายงานพาณิชย์และการลงทุน บริษัท สบาย เทคโนโลยี จำกัด (มหาชน) หรือ SABUY และ ประธานกรรมการบริหาร บริษัท สบาย ดิจิตอล จำกัด  เปิดเผยบทบาทของ Sabuy Digital ภายใต้ Ecosystem ของ SABUY หรือ SABUYVERSE
โดยในปี 2564 ที่ผ่านมา SABUY ประสบความสำเร็จในการสร้าง Ecosystem ที่มีความหลากหลายทางด้านธุรกิจ จากจุดเริ่มต้นในการให้บริการตู้เติมเงิน (Top-up Kiosks) ไปสู่การให้บริการเงินอิเล็กทรอนิกส์ (E-Money) ร้านรับส่งพัสดุเอกชน (Drop-off) จนล่าสุดคือการเปิดให้บริการทางด้านการเงิน (Financial Services) ผ่านช่องทางหลากหลาย และธุรกิจอื่นๆ อีกมากมาย ทำให้ฐานลูกค้าทั้งของ SABUY และพันธมิตรเติบโตเป็นกว่า 50 ล้านราย ในปลายปี 2564 ที่ผ่านมา โดยปัจจุบัน SABUY มีธุรกรรมกว่า 30 ล้านรายการต่อเดือนผ่านกว่า 100,000 จุดให้บริการ (Touch Point)
สำหรับปี 2565 มีความมุ่งมั่นที่จะขยายจุดให้บริการให้เติบโตต่อไป โดยมีเป้าหมายในการเพิ่มจุดให้บริการ หรือ Touch Point ให้เป็นไม่ต่ำกว่า 500,000 จุด อีกทั้งยังต้องการเพิ่มบริการ และเพิ่มความแข็งแกร่งรองรับการเปลี่ยนแปลงเทคโนโลยี ซึ่งทำให้ SABUY เดินหน้าเตรียมความพร้อมในเรื่องดังกล่าว โดยการจัดตั้ง SABUY Digital ขึ้นมารองรับการเติบโตดังกล่าว
ด้าน นายณัฐพงศ์ ตังเดชะหิรัญ ประธานเจ้าหน้าที่บริหาร บริษัท สบาย ดิจิตอล จำกัด ได้กล่าวเสริมถึงทิศทางธุรกิจของ SABUY Digital ที่จะดำเนินการเพิ่มเติมว่า  มีวัตถุประสงค์ในการเป็นตัวเชื่อมโยงโลกเทคโนโลยียุคใหม่กับโลกธุรกิจปัจจุบัน ด้วยแพลตฟอร์ม Blockchain และ Cryptocurrency  โดยการใช้จุดแข็งของ SABUY Ecosystem ที่จะมี Touch Point หลากหลายประเภทครอบคลุมกว่า 500,000 จุด ทั่วประเทศ  ภายใต้แนวคิด “Connecting Metaverse with reality”
ทั้งนี้มีการสร้าง Services ใน Blockchain Supply Chain ตั้งแต่ต้นน้ำ การยืนยันตัวตน หรือ KYC เพื่อการเปิดบัญชี การแลกเปลี่ยน Crypto และ Token ระบบ Payment การ Settlement จนถึงการ Fulfilment ในโลกจริง สำหรับ SABUY บริษัทในเครือ บริษัทพันธมิตร คู่ค้า และ SME กว่า 300,000 ราย เพื่อสามารถให้บริการแก่ลูกค้าในโลกยุคใหม่ได้ โดยเฉพาะคนกลุ่ม Gen Z มีความเชี่ยวชาญด้านเทคโนโลยี และการทำธุรกรรมทางการเงินในระบบดิจิทัล
ส่วน SABUY Digital กำลังพัฒนาแพลตฟอร์ม Defi &amp; Blockchain และ Crypto Payment Gateway เพื่อเป็น Infrastructure ในการให้บริการข้างต้น และบริษัทมีแผนการลงทุนใน Mining  โดยทุกๆ บริการที่จะเกิดขึ้นทางบริษัทจะดำเนินการอยู่ภายใต้กฎระเบียบต่างๆ ที่มีอยู่อย่างเคร่งครัด ซึ่งขณะนี้อยู่ในระหว่างการเตรียมตัวเพื่อยื่นขอ License Broker and Dealer กับหน่วยงานที่กำกับดูแล เพื่อเตรียมการให้บริการธุรกิจการแลกเปลี่ยน Crypto และToken ต่อไป
นอกจากนี้แล้วยังมีแผนการจะเปิดตัวเหรียญ 2 เหรียญ ใน 2 งานอีเว้นต์ใหญ่ ภายใต้คอนเซ็ปท์  “2 Coins 2 Locations” ในงาน Money Expo Bangkok 2565 ที่ อิมแพ็ค เมืองทองธานีและ งาน Thailand Crypto Expo 2565 ที่ศูนย์ประชุม ไบเทค บางนา ระหว่างวันที่ 12 – 15 พฤษภาคมนี้
โดยจะเปิดตัวเหรียญ “SPEEDKUB” ที่เป็น Drop-off &amp; E-commerce CRM Token เหรียญแรกในเมืองไทยที่เป็นมากกว่า CRM Point และจะเริ่มต้นใช้ใน SABUY Ecosystem ของธุรกิจ Drop Off และ E-commerce ก่อน และอีก 1 เหรียญที่เปิดตัว คือ “FIIT TOKEN” เป็นเหรียญสำหรับ Health and Wellness Community ภายใต้ Concept “Fit to Earn” ออกกำลังกายแล้วได้เหรียญผ่านเกม และ Challenge ในแอปพลิเคชันและยังมีสามารถสะสม NFT ได้อีกด้วย ทุกท่านสามารถไปร่วมมีประสบการณ์และเก็บสะสมเหรียญทั้ง 2 นี้ เป็นครั้งแรกได้ ในงาน Money Expo Bangkok 2565  และ ThailandCrypto Expo 12-15 พฤษภาคม 2565
ขณะที่นายณัฐวัชร์ บุญชัยเสรี ประธานเจ้าหน้าที่ฝ่ายนวัตกรรม บริษัท สบาย ดิจิตอล จำกัด กล่าวทิ้งท้ายว่า เพื่อให้ SABUY Digital สามารถรองรับการเปลี่ยนแปลงทางเทคโนโลยี และนวัตกรรมต่างๆ มีการเติบโต และการนำไปใช้อย่างก้าวกระโดด  ทั้งในเรื่องของการบริหารจัดการข้อมูลขนาดใหญ่ เทคโนโลยีบล็อกเชน Web 3.0 หรือตลอดจนการนำนวัตกรรมต่างๆ เข้ามาปรับใช้ในระยะเวลาที่เหมาะสมกับสภาพชีวิต สังคม และเศรษฐกิจในปัจจุบันทั้งภายใน และภายนอกประเทศ
ดังนั้น SABUY Digital จึงได้จัดตั้งหน่วยงานเพื่อทำการค้นคว้าวิจัย ตลอดจนพัฒนาผลิตภัณฑ์ และการให้บริการในรูปแบบใหม่ เพื่อสร้างประสบการณ์ที่ยอดเยี่ยมต่างๆ ให้กับพันธมิตร และคู่ค้าของ SABUY และเสริมสร้างความความพร้อม ความแข็งแกร่งอย่างต่อเนื่อง ซึ่งนับเป็นโอกาส และความเป็นไปได้ที่เกิดขึ้นใน  SABUY Digital